**Christopher John Reuel Tolkien** (født 21. november 1924 i Leeds i England, død 16. januar 2020 i Frankrike) var en britisk forfatter og sønn av J.R.R. Tolkien (1892–1973). Han redigerte og utga en rekke av farens etterlatte skrifter. Han tegnet de opprinnelige kartene for farens *Ringenes herre*, som han signerte «C. J. R. T.», der J står for John, et dåpsnavn han generelt ikke benyttet til vanlig.

Liv og virke
------------

Christopher Tolkien ble født i Leeds som den tredje og yngste sønnen til forfatteren John Ronald Reuel Tolkien. Tolkien begynte i Royal Air Force i slutten av 1943, og ble sendt til Sør-Afrika for flytrening. Han kom i tjeneste fra 27. januar 1945, og for en kortere periode var han pilot. Etter krigen studerte han engelsk ved University of Oxford, og tok graden BA[*klargjør*] i 1949, og B.Litt noe senere.

Hva hans fars litteratur angikk, tilhørte han selv det kritiske publikumet,[*klargjør*] først som barn da han lyttet til historier om Bilbo Lommelun, som senere ble publisert i boken *Hobbiten*, og deretter som tenåring og ung voksen som kunne gi tilbakemelding om *Ringenes herre* i løpet av bøkenes 15-årige progresjon. Han hadde oppgaven med å tolke farens iblant selvmotsigende kart over Midgard for å kunne framstille versjonene som ble benyttet i bøkene. Han tegnet hovedkartet på nytt på slutten av 1970-tallet, for å klargjøre tekstingen og rette en del feil og utelatelser.

Han utga *Saga of King Heidrek the Wise*: «Translated from the Icelandic with Introduction, Notes and Appendices by Christopher Tolkien» i 1960. Senere fulgte han i sin fars fotefar,[*klargjør*]
og ble foreleser og veileder i engelsk språk ved New College ved University of Oxford fra 1964 og fram til 1975.

I 2001 fikk han oppmerksomhet for sin holdning til filmtrilogien *Ringenes herre*, som ble regissert av Peter Jackson. Han uttrykte tvil om levedyktigheten til prosjektet, selv om filmtolkningen kunne beholde romanenes vesentlige essens, men understreket at det var kun hans egen mening.

Han fremmet en langt skarpere kritikk i et intervju med *Le Monde* i 2012: «De slaktet boken, gjorde det til en actionfilm for de mellom 15 og 25 år.»

J.R.R. Tolkien skrev en god del av materialet som er knyttet til legendesamlingen rundt Midgard, og som ikke ble trykket i løpet av hans levetid. Han hadde opprinnelig til hensikt å utgi *Silmarillion* sammen med *Ringenes herre*, og deler av det var ferdigstilt ved hans død i 1973. Etter farens død tok Christopher Tolkien oppgaven med å organisere farens notater, en del av dem skrevet på ulike papirbunker et halvt århundre tidligere. Store deler var håndskrevet. I årene etter arbeidet han på manuskriptet, og ble til sist i stand til å framskaffe en utgave av *Silmarillion*, som ble utgitt i 1977. Hans assistent for deler av dette arbeidet var den unge Guy Gavriel Kay, som senere kom til å utgi egen fantasilitteratur. Christopher Tolkien måtte ta en del vanskelige redaksjonelle valg i presentasjonen av sin fars materiale, og deler av disse valgene har siden blitt kritisert.

*Silmarillion* ble etterfulgt av *Unfinished Tales* i 1980 og *The History of Middle-earth* i tolv bind mellom 1983 og 1996; i tillegg ble originaltekstene som *Silmarillion* ble konstruert fra også gjort offentlige.

I april 2007 utga Christopher Tolkien boken *The Children of Húrin*, en fortelling som hans far hadde nesten fullført i tiden mellom 1951 og 1957, før han oppga bokprosjektet. Det var en av hans første fortellinger, hvor den tidligste versjonen gikk tilbake til 1918. I mai 2009 ble ytterligere en bok J. R. R. Tolkien utgitt, redigert av Christopher Tolkien: *The Legend of Sigurd and Gudrún*, en gjenfortelling av den norrøne *Volsungesaga*. I mai 2013 ble *The Fall of Arthur*, ytterligere et verk redigert av Christopher Tolkien, men ikke knyttet til legendesamlingen rundt Midgard.

Juridisk strid
--------------

I 2008 startet Tolkien et søksmål mot New Line Cinema, som han hevdet skyldte ham 80 millioner pund i ubetalte royalties. I september 2009 kom partene til enighet, og Tolkien trakk de rettslige innvendingene.

Privat
------

Christopher Tolkien bodde i Frankrike med sin andre hustru Baillie Tolkien (født Klass), som redigerte J.R.R. Tolkiens *The Father Christmas Letters* for en posthum utgivelse. De fikk to barn, Adam Reuel Tolkien og Rachel Clare Reuel Tolkien. Selv om han angivelig skal ha avvist sin sønn fra det første ekteskapet, advokaten og romanforfatteren Simon Mario Reuel Tolkien, delvis grunnet en strid om filmatiseringen av *Ringenes herre*, ble de forsont igjen.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Internet Speculative Fiction Database, ISFDB forfatter-ID 2328, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 11. desember 2014[Hentet fra Wikidata]
4. ↑   books.google.com[Hentet fra Wikidata]
5. ↑   books.google.com[Hentet fra Wikidata]
6. ↑   www.debate.org[Hentet fra Wikidata]
7. 1 2   fichier des personnes décédées[Hentet fra Wikidata]
8. ↑   www.theguardian.com[Hentet fra Wikidata]
9. ↑   COPE, «Muere Christopher Tolkien, responsable del legado editorial de su padre», utgitt 16. januar 2020, besøkt 17. januar 2020[Hentet fra Wikidata]
10. 1 2 3 4   The Times, «Christopher Tolkien: Academic, author and editor who was guardian of JRR's legacy and took a dim view of the Lord of the Rings and Hobbit films», side(r) 48, utgitt 21. januar 2020[Hentet fra Wikidata]
11. 1 2   The Peerage person ID p69755.htm#i697542, besøkt 7. august 2020[Hentet fra Wikidata]
12. 1 2 3 4   The Peerage[Hentet fra Wikidata]
13. 1 2   Tolkiens Reise nach Mittelerde, side(r) 23, «Im selben Jahr wurde Ronalds und Ediths drittes Kind geboren – Christopher Reuel Tolkien, bennannt nach Christopher Wiseman –, […]»[Hentet fra Wikidata]
14. ↑   www.leparisien.fr[Hentet fra Wikidata]
15. ↑   www.varmatin.com[Hentet fra Wikidata]
16. ↑  ; *Autorités BnF*; besøksdato: 10. oktober 2015; BNF-ID: 119267626.
17. ↑   *Tsjekkias nasjonale autoritetsdatabase*, NKC-identifikator jx20041104013, Wikidata Q13550863,
18. ↑   «Christopher Tolkien awarded the Bodley Medal», publisert i The Bookseller, utgitt 31. oktober 2016[Hentet fra Wikidata]
19. ↑  *Tolkiens Reise nach Mittelerde*; side(r): 27; sitat: Zu [den Inklings] gehörten […] Tolkiens jüngster Sohn und angehender Sprachwissenschaftler, Christopher Tolkien; […].
20. ↑  Seelye, Katharine Q.; Yuhas, Alan (16. januar 2020). «Christopher Tolkien, Keeper of His Father’s Legacy, Dies at 95». *The New York Times* **(engelsk)**. ISSN 0362-4331. Besøkt 25. januar 2020.
21. ↑  AP releases statement from Christopher Tolkien (2001) Arkivert 25. juni 2010 hos Wayback Machine.
22. ↑  «Tolkien, l'anneau de la discorde», *Le Monde*
23. ↑  Kane, Douglas Charles (2009): *The Creation of the Published Silmarillion*
24. ↑  «The Fall of Arthur – J.R.R. Tolkien» Arkivert 11. mai 2013 hos Wayback Machine.. HarperCollins.
25. ↑  Thomas, David (24. februar 2003): «J R R Tolkien's grandson 'cut off from literary inheritance'». *Sunday Telegraph*.
26. ↑  Hough, Andrew (18. november 2012): «Simon Tolkien: J R R Tolkien's grandson admits Lord of the Rings trauma». *Sunday Telegraph*.

Eksterne lenker
---------------

* (en) Christopher Tolkien på Internet Movie Database Rediger på Wikidata

* (en) Christopher Tolkien hos The Movie Database Rediger på Wikidata
* (en) Christopher Tolkien på Discogs Rediger på Wikidata

* (en) Christopher Tolkien på MusicBrainz Rediger på Wikidata

* (en) Christopher Tolkien på Last.fm Rediger på Wikidata

* (en) Christopher Tolkien på AllMusic Rediger på Wikidata
* (en) Christopher Tolkien hos The Peerage Rediger på Wikidata
* (en) Christopher Tolkien hos Internet Speculative Fiction Database

  

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU **·** BNE **·** CiNii **·** MusicBrainz **·** Discogs **·** AllMusic
 |